

**KAZLŲ RŪDOS SAVIVALDYBĖS ADMINISTRACIJOS
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. ukis@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL TURTO PERDAVIMO PATIKĖJIMO TEISE VIEŠAJAI ĮSTAIGAI KAZLŲ RŪDOS TURIZMO IR VERSLO INFORMACIJOS CENTRUI**

2024-10-09

Kazlų Rūda

**1. Tarybos sprendimo projekto tikslai ir uždaviniai:** Kazlų Rūdos savivaldybės tarybos 2020 m. spalio 26 d. sprendimu Nr. TS-246 „Dėl turto perdavimo panaudos pagrindais Kazlų Rūdos turizmo ir verslo informacijos centrui“ viešajai įstaigai Kazlų Rūdos turizmo ir verslo informacijos centrui pagal panaudos sutartį 10 (dešimties) metų laikotarpiui perduotos savivaldybei nuosavybės teise priklausančios negyvenamosios patalpos, esančios Atgimimo g. 5, Kazlų Rūdoje.

Viešoji įstaiga Kazlų Rūdos turizmo ir verslo informacijos centras 2024 m. spalio 3 d. raštu Nr. SD-31 „Dėl patalpų panaudos sutarties pratęsimo“ prašo pratęsti 2020 m. spalio 30 d. Nekilnojamojo turto panaudos sutartį Nr. S-619. Sutarties pratęsimas reikalingas dėl projekto „Viešųjų turizmo paslaugų efektyvinimas Marijampolės regione“ įgyvendinimo. Vienas šio projekto reikalavimų yra, kad po projekto pabaigos patalpos numatytoms veikloms bus naudojamos ne trumpiau kaip penkerius metus. Atsižvelgiant į tai, kad šiuo metu projekto vykdymas nėra baigtas, reikėtų pratęsti minėtų patalpų panaudos sutarties terminą. Tačiau, siekiant efektyvesnio Kazlų Rūdos savivaldybei nuosavybės teise priklausančio turto valdymo, yra tikslinga (siūloma) nutraukti minėtą 2020 m. spalio 30 d. sudarytą Nekilnojamojo turto panaudos sutartį Nr. S-619 ir negyvenamąsias patalpas viešajai įstaigai Kazlų Rūdos turizmo ir verslo informacijos centrui perduoti patikėjimo teise. Tokiu atveju reikės nutraukti 2020 m. spalio 30 d. Nekilnojamojo turto panaudos sutartį Nr. S-619, kurios sudėtinės dalys yra ir 2022 m. vasario 24 d. Susitarimas Nr. 1 „Dėl 2020-10-30 nekilnojamojo turto panaudos sutarties Nr. S-619 pakeitimo“ bei 2022 m. rugsėjo 5 d. Susitarimas Nr. 2 „Dėl 2020-10-30 nekilnojamojo turto panaudos sutarties Nr. S-619 pakeitimo“.

Sprendimo tikslas **–** perduoti viešajai įstaigai Kazlų Rūdos turizmo ir verslo informacijos centrui, juridinio asmens kodas 166090889, valdyti, naudoti ir disponuoti patikėjimo teise 20 (dvidešimčiai) metų Kazlų Rūdos savivaldybei nuosavybės teise priklausančias negyvenamąsias patalpas (nekilnojamojo turto kadastrinių matavimų byloje Nr. 70/9199, pažymėjimas plane 1B2/ž, unikalus Nr. 5191-6000-1016, patalpų indeksai: nuo R-1 iki R-3, nuo 1-1 iki 1-6, 1/2 1-7, nuo 1-8 iki 1-11, nuo 2-7 iki 2-9, bendras plotas – 164,97 kv. m.), esančias Atgimimo g. 5, Kazlų Rūdoje.

**2. Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 6 straipsnio 3, 4 ir 38 punktai, 15 straipsnio 2 dalies 19 punktas, 16 straipsnio 1 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“ 6, 7.1, 8, 11.1, 13 ir 14.1 punktai (papunkčiai) bei viešosios įstaigos Kazlų Rūdos turizmo ir verslo informacijos centro 2024-10-03 raštas Nr. SD-31 „Dėl patalpų panaudos sutarties pratęsimo“.

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Teigiamos **–** priėmus sprendimą, bus įvykdomi projekto „Viešųjų turizmo paslaugų efektyvinimas Marijampolės regione“ reikalavimai bei tuo pačiu užtikrintas ir efektyvesnis Kazlų Rūdos savivaldybei nuosavybės teise priklausančio turto valdymas.Neigiamos pasekmės nenumatomos.

**4. Tarybos sprendimo projekto vertinimas, kai rengiamas norminio teisės akto projektas:** Tarybos sprendimo projektas nevertintinas antikorupciniu požiūriu.

**5. Numatomo teisinio reguliavimo poveikio vertinimo rezultatai:** teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai**:

Kazlų Rūdos savivaldybės tarybos 2020 m. spalio 26 d. sprendimas Nr. TS-246 „Dėl turto perdavimo panaudos pagrindais Kazlų Rūdos turizmo ir verslo informacijos centrui“.

**7. Tarybos sprendimui įgyvendinti reikalingi priimti teisės aktai**: Nėra.

**8. Tarybos sprendimui įgyvendinti reikalingos lėšos ir šaltiniai:** Sprendimo įgyvendinimui biudžeto lėšų nereikės.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.

**10. Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** viešoji įstaiga Kazlų Rūdos turizmo ir verslo informacijos centras.

**11. Tarybos sprendimas įsigalioja:** Sprendimo priėmimo (pasirašymo) dieną.

**12. Tarybos sprendimo projekto lyginamasis variantas:** nėra.

**13. Su Tarybos sprendimo projekto rengimu susiję dokumentai:**

13.1. viešosios įstaigos Kazlų Rūdos turizmo ir verslo informacijos centro 2024-10-03 raštas Nr. SD-31 „Dėl patalpų panaudos sutarties pratęsimo“;

13.2.2020 m. spalio 30 d. Nekilnojamojo turto panaudos sutartis Nr. S-619;

13.3. 2022 m. vasario 24 d. Susitarimas Nr. 1 „Dėl 2020-10-30 nekilnojamojo turto panaudos sutarties Nr. S-619 pakeitimo“;

13.4. 2022 m. rugsėjo 5 d. Susitarimas Nr. 2 „Dėl 2020-10-30 nekilnojamojo turto panaudos sutarties Nr. S-619 pakeitimo“.

|  |  |  |
| --- | --- | --- |
| Vyriausioji specialistė |  |  Milda Paškauskienė |
|  |   |  |